text: febrer | 2017 | ESC Quatre Vents
  Un any més petits i grans acompanyats dels nostres mestres, mares i pares, àvies i àvies i també veïns, hem pogut gaudir de la rua de Carnaval.
  Aquest curs estem treballant el tema del cinema, per això els més petits de l'escola anàvem disfressats de motius de dibuixos animats o de diverses pel·lícules, els més grans representaven els inicis del cinema. I, fins i tot, el taller de pares i mares amb l'equip directiu anaven disfressats de bosses de crispetes.
  General Carnestoltes, Curs 2016-17 0
  sespinei28/02/17
  El passat dimecres dia 22 de febrer els alumnes de quart vam anar a Vic. Al matí ens vam trobar a l'escola com cada dia. A les 9 en punt vam sortir de l'escola per anar cap a l'estació de tren i agafar el tren de ¾ de 10. A Vic vam fer dues activitats; una al Museu de l'Art i de la Pell que consistia en una representació teatral a partir de les ombres xineses i l'altra en una visita al centre històric de Vic, capital de la nostra comarca. De segur que tots havíem passat alguna vegada per aquells carrers però mai ens havíem fet preguntes com el perquè a Vic hi ha una plaça dedicada als estudiants, com és que les cases del casc antic tenen les portes tan amples i el picaporta tan amunt, com és que el Temple Romà de Vic és un dels més ben conservats de Catalunya, quins ocells viuen als forats de la muralla, perquè servien les campanes antigament, qui era l'Abat Oliba, qui era el Merma, per què la Plaça de Vic és una de les més interessants arquitectònicament de tot Catalunya… La veritat és que va ser molt interessant . En Josep ens ho va explicar tot molt bé i ens va passar l'estona volant. A més feia un dia gairebé d'estiu. Després de la visita vam dinar i vam tenir temps de jugar una estona. Cap a les tres més o menys vam anar cap a l'estació per tornar cap a Manlleu. I com que feia tant bon dia les nostres mestres van decidir acabar la sortida tornant pel Poquí. Va ser un dia molt ben aprofitat.
  Avui al matí els alumnes de l'escola ens han fet una demostració de diferents balls. Una activitat més emmarcada dins la festa de Carnaval.
  Primària Audiovisuals, Carnestoltes, Curs 2016-17, Música 0
  Aquest dimarts, 21 de febrer, ha arribat el Rei Carnestoltes a l'escola. En el seu pregó ens ha deixat tota una colla de consignes que haurem totes i tots de complir. Enguany han estat diferents dels anys anteriors, però esperem portar-les molt bé a terme i gaudir-ne.
  Dimecres 22 de febrer: els alumnes fan de mestre i els mestres d'alumnes
  Dijous Llarder 23 de febrer: cada cicle fa una sortida a l'entorn proper.
  Divendres 24 de febrer: al matí els balls per cicles i, si es fa d'allò més bé "Pa amb xocolata menjaré". A la tarda farem la rua pel barri de Vilamirosa.
  Estudiants de Bath Spa University (England)
  Aquesta setmana ens han visitat estudiants de mestre de la Universitat de Bath, dins del programa d'intercanvi d'alumnes amb la UVIC. Els hem ensenyat com treballem i hem pogut compartir diferents experiències i aprenentatges.
  Primària Curs 2016-17 0
  Estudiants de la BathSpa University
  mnogue6517/02/17
  Els estudiants de la Bathspa University d'Anglaterra, han vingut a veure a 3r curs com feiem una classe de música. També s'han afegit a cantar amb nosaltres !
  Primària Curs 2016-17, Música, Projecte, Visites 0
  Marta Pujol15/02/17
  Els nens i nenes de segon vàrem tenir una experiència molt emocionant! Quan vàrem arribar a la classe a les 9 del matí, vàrem trobar un misteriós missatge enganxat a la pissarra, era una carta!
  Quan la vàrem obrir hi vàrem trobar un escrit d'un ratolí anomenat Ratigma, que ens va tancar la porta de l'aula amb clau, i ens va obligar a trobar pistes i resoldre enigmes per descobrir on estava amagada la clau de l'aula i poder sortir al patí.
  Hi havia diferents tipus d'enigmes: matemàtics, de llengua i de lògica. Ens va fer suar una mica però al final vàrem aconseguir resoldre-ho tot, trobar la clau i sortir al pati. Va ser molt divertit!
  Revista14/02/17
  Redactors 5èB: Rihab Bellassir, Martí Delmuns i Mohamed Krim
  Benvolguts nens i nenes, mares i pares!
  A l'escola aquest any celebrarem el Carnaval el dia 24 de febrer. Aquest dia és molt especial pels nens i nenes. Dies abans arriba el Carnestoltes per anunciar-nos quines consignes haurem de seguir durant la setmana, tots i totes ja estem una mica nerviosos. Esperem que aquest any ens diguin unes consignes ben originals i divertides.
  Per tant, el divendres 24 durant tota la tarda farem una rua pel barri, prop de l'escola. Esperem que les famílies ens hi acompanyeu.
  General, Primària Curs 2016-17 0
  MAKING OF DE L'ANTIC EGIPTE
  Redactors 5è A : Genís Fontserè i Ariadna Garcia
  Els alumnes de 5è A i 5è B hem desenvolupat un projecte sobre l'Antic Egipte que consisteix en que grups de tres o quatre companys fessin un PowerPoint sobre aquest tema. Alguns grups van escriure i memoritzar unes frases resumides del seu PowerPoint perquè poguessin fer una gravació en la que les dirien.
  No tots els grups van poder fer la gravació, els que no la van poder fer faran la del proper projecte: "La prehistòria".
  Quan vam entrar a la classe, el dia de la gravació, hi havia una tela verda molt gran penjada al davant de la pissarra de guix anomenada CROMA KEY. Els nens que feien la gravació la utilitzaven a través d'una aplicació mòbil que serveix per posar fons de pantalla.
  A sota de la tela verda hi havia emmarcat, amb cinta de pintor, uns quadres a terra que servien per col·locar bé els nens i nenes, perquè si algú es movia llavors la tela podia fer ones i moure la imatge.
  Per fer la gravació col·locàvem el mòbil al damunt d'un trípode per evitar el moviment del pols. A sota del trípode també hi havia unes cintes que indicaven a quin lloc aquest havia d'estar i no moure'l.
  Al darrere de la càmera hi havia una persona aguantant un full (com a teleprompter) on hi havia les frases escrites per si els que les deien es perdien o estaven nerviosos. També hi havia en Jordi gravant com feien l'actuació. Això es coneix amb el nom de MAKING OF.
  En aquesta gravació tots i totes hem après moltes coses, com treballar en grup. Ha sigut una activitat divertida!
  General, Primària Audiovisuals, Curs 2016-17, Medi Social, Projecte 0
  Vídeo "L'antic Egipte"
  Anna M. Prat07/02/17
  Els alumnes de 5è ja hem iniciat el nostre Projecte Interdisciplinari d'aquest curs. Enguany hem portat a terme una nova experiència de fer una petita gravació de vídeo a través de dues App's.